wannaphong/clean_thaiwikipedia huggingface dataset:
# เจ้าฟ้ามยีนไซง์
เจ้าฟ้ามยีนไซง์  เป็นพระโอรสของพระเจ้ามินดงกับพระนางและปานซีน (Letpansin) เมื่ออังกฤษตีมัณฑะเลย์แตกนั้น พระองค์ผนวชเป็นสามเณรอยู่ หลังจากนั้น พระองค์ได้ลาผนวช หนีไปกับหม่องละเพื่อซ่องสุมกำลังต่อต้านอังกฤษ กองทัพของพระองค์ตั้งมั่นโจมตีอังกฤษที่ซีบีนจี (Zibingyi) จนถูกตีแตกพ่าย จึงต้องถอยหนีไปตั้งมั่นที่มยีนไซง์ ซึ่งทำให้พระองค์เป็นที่รู้จักในชื่อเจ้าฟ้ามยีนไซง์ 

พระองค์พยายามรวบรวมกำลังต่อต้านอังกฤษขึ้นอีก แต่ถูกตีแตกพ่ายไปเป็นระยะ ๆ ในที่สุดพระองค์ได้ไปรวบรวมกำลังที่ยวานกาน (Ywangan) และที่ยวานกานนี่เอง พระองค์ประชวรเป็นโรคมาลาเรียและสิ้นพระชนม์ในเดือนสิงหาคม พ.ศ. 2429
# วงศ์ปลาวูล์ฟฟิช
วงศ์ปลาวูล์ฟฟิช  เป็นวงศ์ของปลาน้ำจืดวงศ์หนึ่ง ใช้ชื่อวิทยาศาสตร์ว่า Erythrinidae ในอันดับปลาคาราซิน (Characiformes)

ปลาวูล์ฟฟิช เป็นปลาคาราซินกินเนื้อ ที่มีรูปร่างทรงกระบอก หัวใหญ่ ปากกว้าง ในปากมีฟันแหลมคมขนาดใหญ่ซึ่งมีเดือยเชื่อมต่อ มีช่องว่างระหว่างซี่ฟันห่างพอสมควร มีแรงกัดอย่างรุนแรง เมื่อเปรียบเทียบกันแล้วยังถือว่าอันตรายกว่าปลาปิรันยาเสียด้วยซ้ำรายการ River Monsters ตอน Jungle Killer ทางดิสคัฟเวอรี่ แชนแนล ทางทรูวิชั่นส์: วันพฤหัสบดีที่ 31 กรกฎาคม พ.ศ. 2557 

เป็นปลาที่พบกระจายพันธุ์ในแหล่งน้ำขนาดใหญ่ เช่น แม่น้ำโตกันตินส์, แม่น้ำซูรินาม, แม่น้ำโกรันไตน์, แม่น้ำเอสเซกวีโบ ในทวีปอเมริกาใต้ รวมถึงพบได้ในบางแหล่งน้ำ เช่น หนองน้ำหรือลำห้วย โดยปลาจะอยู่รวมกันเป็นฝูงหลาย ๆ ตัวรายการ River Monsters ตอน Electric Executioner ทางดิสคัฟเวอรี่ แชนแนล ทางทรูวิชั่นส์: วันพุธที่ 30 กรกฎาคม พ.ศ. 2557 

ปลาวูล์ฟฟิช เป็นปลาที่มีพฤติกรรมดุร้ายก้าวร้าวมาก มีรายงานว่า ในปลาขนาดใหญ่เคยกระโดดกัดแขนหรือเท้ามนุษย์ที่อยู่บนบก รวมถึงกระโจนขึ้นมาจากน้ำจับเอาสุนัขขนาดเล็กหรือลิงหรือนกลงไปกินเป็นอาหารมาแล้วในซูรินาม ในภาษาพื้นเมืองจะเรียกปลาในวงศ์นี้ว่า อันจูมาร่า (Anjumara) หรือ ตราฮิร่า (Trahira) ขนาดโตเต็มที่อาจยาวได้ถึง 90 เซนติเมตร (35 นิ้ว) ในปลาชนิดที่มีขนาดเล็กมีขนาดเล็กกว่าชนิดที่มีขนาดใหญ่ที่สุดได้ถึง 10 เท่า ในบางชนิดสามารถฮุบอากาศผ่านเข้าไปในร่างกายโดยไม่ต้องผ่านเหงือก จึงสามารถมีชีวิตอยู่ได้ในแหล่งน้ำที่มีออกซิเจนต่ำ รวมถึงสามารถคืบคลานบนบกไปหาแหล่งน้ำใหม่ได้ในช่วงฤดูแล้งอีกด้วย

เป็นปลาที่ใช้บริโภคกันในทวีปอเมริกาใต้ พบซื้อขายกันในตลาดสด รวมถึงมีการเลี้ยงเป็นปลาสวยงามด้วย รวมถึงมีการตกเป็นเกมกีฬา นับว่าเป็นปลาที่เมื่อเทียบกับปลาจำพวกอื่นแล้วตกง่ายมาก รวมถึงอาจตกได้ด้วยวิธีการใช้ธนูยิงแบบพื้นเมืองอีกด้วย โดยผู้จับจะเลียนเสียงนกเพื่อล่อปลาให้เข้ามาใกล้ตลิ่งซึ่งเป็นที่น้ำตื้น จึงสามารถจับได้ง่าย

การจำแนก
แบ่งออกได้เป็น 3 สกุล 16 ชนิด

Erythrinus
Hoplerythrinus
Hoplias - ปลาตราฮิร่ายักษ์
# อักษรยางาอิมแล
อักษรยางาอิมแล (Yaña imlâ : ออกเสียง ; อักษรซีริลลิก: яңа имля; ภาษาตาตาร์ หมายถึงการเขียนใหม่) เป็นรูปแบบดัดแปลงของอักษรอาหรับที่ใช้เขียนภาษาตาตาร์ระหว่าง พ.ศ. 2463 - 2470 โดยเปลี่ยนรูปแบบมาจากอักษรอิสเกอิมแล โดยเลิกใช้อักษรอาหรับที่เพิ่มมา เพิ่มอักษรสำหรับสระเสียงสั้น e, ı, ö, o โดยมีวัตถุประสงค์ให้สอดคล้องกับการออกเสียงภาษาตาตาร์

มีความพยายามที่จะทำให้อักษรยาญงาอิมแลง่ายขึ้นเช่นกัน เช่น การใช้อักษรอาหรับแบบแยก ซึ่งพบในธงของสาธารณรัฐสังคมนิยมโซเวียตปกครองตนเองตาตาร์ (ภาษาตาตาร์: Татарстан Автономияле Совет Социалистик Республикасы.; Татарстан АССР) ยุคแรก แต่ยังไม่ได้นำมาใช้จริง การนำอักษรลาตินมาใช้เขียนภาษาตาตาร์เริ่มใน พ.ศ. 2467 และได้ประกาศใช้ใน พ.ศ. 2472

 Zamanälif  ต้น  กลาง  ท้าย เดี่ยว อักษรละติน อักษรซิริลลิกแบบใหม่  หมายเหตุ 1  a    ﺎ  ﺎ    a  а  2  ä  ﻪﺋ  ﻪ   ﻪ ﻪﺋ  ə  ә  3  b  ﺑ  ﺒ  ﺐ  ﺏ    б  4  t  ﺗ  ﺘ  ﺖ  ﺕ  t  т  5  p  ﭘ  ﭙ  ﭗ  ﭖ  p  п  6  c  ﺟ  ﺠ  ﺞ  ﺝ  ç  җ  7  ç  ﭼ  ﭽ  ﭻ  ﭺ  c  ч  8  x  ﺣ  ﺤ  ﺢ  ﺡ  x   х  9  d  ﺩ  ﺪ  ﺪ  ﺩ  d  д  10  r  ﺭ  ﺮ  ﺮ  ﺭ  r  р  11  z  ﺯ  ﺰ  ﺰ  ﺯ  z  з  12  j  ﮊ  ﮋ  ﮋ  ﮊ    ж  13  s  ﺳ  ﺴ  ﺲ  ﺱ  s  с  14  ş  ﺷ  ﺸ  ﺶ  ﺵ  ş  ш  15  ğ  ﻋ  ﻌ  ﻊ  ﻉ    г(ъ)  alternative Cyrillic transcription: ғ 16 f  ﻓ  ﻔ  ﻒ  ﻑ  f  ф  17  q  ﻗ  ﻘ  ﻖ  ﻕ  q  к(ъ)  alternative Cyrillic transcription: қ 18  k  ﻛ  ﻜ  ﻚ  ﮎ  k  к  19  g  ﮔ  ﮕ  ﮓ  ﮒ  g  г  20  ñ  –  ﯖ  ﯔ  ﯓ   ң  Initial form was never used due phonetic reasons 21  l  ﻟ  ﻠ  ﻞ  ﻝ  l  л  22  m  ﻣ  ﻤ  ﻢ  ﻡ  m  м  23  n  ﻧ  ﻨ  ﻦ  ﻥ  n  н  24   w  ﻭ  ﻮ  ﻮ  ﻭ  v  в  alternative Cyrillic transcription: ў 25  i, í, y  ﻴﺋ  ﻴ  ﻯ  ﻴﺋ  i, ьj, j  и, ый, й  ﻴﺋ, – for í, ﻴﺋ – for i, 26  u, ü    ﻮ  ﻮ    u, y  у, ү  , – for u,  – for ü 27  o, ö    ﯘ  ﯘ    o,   о, ө  , – for o,  – for ö 28  ı, e  ﺋ  ﺌ  ئ  ﺋ  ь, e  ы, е  ﺋ, – for ı, ﺋ – for e 29  h  ﻫ  ﻬ  ﻪ  ﻩ  h  һ
# สภานิติบัญญัติแห่งชาติ (ประเทศไทย) พ.ศ. 2520
สภานิติบัญญัติแห่งชาติ พ.ศ. 2520 ถูกตั้งขึ้นเพื่อทำหน้าที่ รัฐสภา ตามมาตรา 7 แห่ง ธรรมนูญการปกครองราชอาณาจักร พุทธศักราช 2520 ภายหลังการปฏิวัติยึดอำนาจจากรัฐบาลนาย ธานินทร์ กรัยวิเชียร โดย คณะปฏิรูปการปกครองแผ่นดิน ซึ่งนำโดยพลเรือเอก สงัด ชลออยู่ เมื่อวันที่ 20 ตุลาคม 2520

สภานิติบัญญัติมีจำนวนสมาชิกทั้งสิ้น 360 คนเปิดประชุมสภาระหว่างวันที่ 15 พฤศจิกายน 2520 - 21 เมษายน 2522 มีพลอากาศเอก หะริน หงสกุล เป็นประธาน

สภานิติบัญญัติสิ้นสุดลงเนื่องจากมี การเลือกตั้ง 22 เมษายน พ.ศ. 2522

 ผู้ดำรงตำแหน่ง 
 ประธานสภา พลอากาศเอก หะริน หงสกุลพระบรมราชโองการ ประกาศ แต่งตั้งประธานและรองประธานสภานิติบัญญัติแห่งชาติ (24 พฤศจิกายน 2520 - 21 เมษายน 2522)
 รองประธานสภาคนที่ 1 พลโท เฉลิมชัย จารุวัสตร์ (24 พฤศจิกายน 2520 - 21 เมษายน 2522)
 รองประธานสภาคนที่ 2 ประเทือง กีรติบุตร (24 พฤศจิกายน 2520 - 21 เมษายน 2522)
# ตีกี-ตากา
ตีกี-ตากา (หรือ) เป็นสไตล์การเล่นฟุตบอลที่มีลักษณะเด่นคือ การส่งและเคลื่อนไหวในระยะสั้น โดยส่งผ่านช่องหลากหลายวิธี และรักษาการครองบอลไว้ สไตล์การเล่นนี้เริ่มมาจากสโมสรฟุตบอลบาร์เซโลนาในลาลิกา ในช่วงการคุมทีมของโยฮัน ไกรฟฟ์ จนมาถึงในยุคปัจจุบัน และฟุตบอลทีมชาติสเปน โดยผู้จัดการทีมอย่าง ลุยส์ อาราโกเนส และ บีเซนเต เดล โบสเก แนวทางการเล่นตีกี-ตากา  ได้มีการพัฒนาเปลี่ยนไปในลักษณะแนวคิดที่มีโซนการเล่น
# โบสถ์บาโรกแห่งฟิลิปปินส์
โบสถ์บาโรกแห่งฟิลิปปินส์  คือชื่อเรียกอย่างเป็นทางการของโบสถ์ยุคสเปน 4 แห่งในฟิลิปปินส์ ซึ่งได้รับการจดทะเบียนเป็นมรดกโลกของยูเนสโก ใน พ.ศ. 2536 โบสถ์เหล่านี้ยังเป็นหนึ่งในสมบัติที่มีค่ามากที่สุดของประเทศฟิลิปปินส์Baroque Churches of the Philippines unesco.org

รายชื่อโบสถ์ทั้ง 4 แห่ง มีดังต่อไปนี้

 โบสถ์ซันอากุสตินในกรุงมะนิลา
 โบสถ์ซันตามาริอา จังหวัดอีโลโคสซูร์
 โบสถ์ซันอากุสตินหรือโบสถ์ปาไว จังหวัดอีโลโคสนอร์เต
 โบสถ์มียาเกา จังหวัดอีโลอีโล

โบสถ์เหล่านี้อยู่ในแถวหน้าของประวัติศาสตร์ฟิลิปปินส์ ไม่เพียงแต่ศาสนาคริสต์บนหมู่เกาะแต่เป็นกระดูกสันหลังทางการเมืองในยุคที่ปกครองโดยอาณานิคมสเปน เมื่อศาสนาและการเมืองถูกนับว่าเป็นหนึ่งเดียว สถาปัตยกรรมที่พิเศษของโบสถ์ไม่เพียงสะท้อนการปรับตัวของสถาปัตยกรรมลาตินอเมริกาหรือสเปนให้เข้ากับสิ่งแวดล้อมท้องถิ่น (รวมถึงการหลอมรวมกับลักษณะเด่นของจีน) 

โบสถ์เหล่านี้เป็นหัวข้อในการโจมตีโดยกลุ่มกบฏและหัวปฏิวัติท้องถิ่น ดังนั้นโบสถ์หลายแห่งมีการปรากฏป้อมปราการแทนที่การใช้งานทางศาสนาเพียงอย่างเดียว เป็นที่น่าสังเกตในกรณีของโบสถ์ซานตามาริอาซึ่งตั้งอยู่บนยอดของหุบเขา ถูกใช้งานในฐานะป้อมปราการในช่วงเวลาวิกฤต ส่วนโบสถ์มียาเกายังทนต่อการโจมตีบางครั้งบางคราวจากกลุ่มมุสลิมทางภาคใต้ นอกจากนี้ที่ตั้งของประเทศฟิลิปปินส์ตลอดจนวงแหวนแห่งไฟแปซิฟิก ทำให้มีการตระหนักถึงโครงสร้างที่ค้ำจุนและฐานรากของโบสถ์เหล่านั้น เนื่องจากมีความเสียหายที่รุนแรงในบางครั้ง แต่ในที่สุดก็มีการสร้างใหม่หลังจากเกิดแผ่นดินไหว

มรดกโลก
การประชุมคณะกรรมการมรดกโลกสมัยสามัญครั้งที่ 17 ค.ศ. 1993 โบสถ์บาโรกแห่งฟิลิปปินส์ได้รับการขึ้นทะเบียนเป็นมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้

 (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
 (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
# เอฟบีที
บริษัท โรงงานฟุตบอลล์ไทย สปอร์ตติ้งกู๊ดส์ จำกัด หรือที่รู้จักกันดีในชื่อย่อว่า เอฟบีที  เป็นบริษัทและตรายี่ห้อของผลิตภัณฑ์เครื่องกีฬาสัญชาติไทย 

บริษัทก่อตั้งขึ้นใน พ.ศ. 2493 จากการรับเย็บลูกฟุตบอลของนายกมล โชคไพบูลย์กิจ จากนั้นใน พ.ศ. 2495 จึงก่อตั้งโรงงานขึ้นที่ลาดกระบัง และใน พ.ศ. 2505 ในการแข่งขันเอเชียนเกมส์ครั้งที่ 5 ที่กรุงเทพมหานครเป็นเจ้าภาพ เอฟบีทีจึงได้เข้ามาเป็นผู้สนับสนุนการแข่งขันอย่างเป็นทางการครั้งแรก และจากนั้นเอฟบีทีจึงมีบทบาทและขยายกิจการขึ้นเรื่อย ๆ รวมถึงใน พ.ศ. 2541 ในการแข่งขันเอเชียนเกมส์ครั้งที่ 13 ที่กรุงเทพมหานครเป็นเจ้าภาพ เอฟบีทีเป็นผู้ได้ลิขสิทธิ์ให้ใช้ตราสัญลักษณ์และเป็นผู้สนับสนุนการแข่งขันอย่างเป็นทางการ

เอฟบีทีเป็นผู้ผลิตผลิตภัณฑ์กีฬาประเภทต่าง ๆ ในตรายี่ห้ออื่น รวมถึงเป็นผู้ส่งออกไปจำหน่ายยัง 40 ประเทศ นอกจากนี้แล้วยังมีกิจการห้างสรรพสินค้า เอฟบีทีสปอร์ตคอมเพล็กซ์ ที่เป็นสถานที่จัดจำหน่ายอุปกรณ์กีฬาชนิดต่าง ๆ ย่านหัวหมาก และเป็นที่ตั้งของเอฟบีทีฟิตเนสอีกด้วย

สปอนเซอร์ว่าจ้าง
ฟุตบอล
 กัมพูชา
 โปลิศ เทโร
 สมุทรปราการ ซิตี้
 จามจุรียูไนเต็ด
 วิเอตเตล
 ครูว์ อเล็กซานดราCrewe Alexandra Extend FBT Deal

วอลเลย์บอล
 นครราชสีมา เดอะมอลล์ วีซี
 นครราชสีมา เดอะมอลล์ วีซี

อดีตสปอนเซอร์
 ไทย พ.ศ. 2545–2550
 ทีมชาติไทย (โอลิมปิก 2004)
 แบงค็อกยูไนเต็ด
 ชลบุรีเอฟซี
# ไรชส์ทาค
ไรชส์ทาค  เป็นคำภาษาเยอรมัน หมายถึงฝ่ายนิติบัญญัติของไรช์ ปรากฎขึ้นในหลายยุคหลายสมัยในประวัติศาสตร์เยอรมัน อันได้แก่:

 สภานิติบัญญัติจักรวรรดิ (จักรวรรดิโรมันอันศักดิ์สิทธิ์) (Imperial Diet) ถูกเรียกว่า ไรชส์ทาค ตั้งแต่ราวคริสต์ศตวรรษที่ 15 แต่ก่อนหน้านั้นเรียก โฮฟทาค (777-1806)
 ไรชส์ทาค (ออสเตรีย) รัฐสภาของจักรวรรดิออสเตรีย (1848–1849)
 ไรชส์ทาค (สมาพันธรัฐเยอรมันเหนือ) รัฐสภาแรกของเยอรมนี (1860–1871)
 ไรชส์ทาค (จักรวรรดิเยอรมัน) รัฐสภาของจักรวรรดิเยอรมัน (1871–1918)
 ไรชส์ทาค (สาธารณรัฐไวมาร์) รัฐสภาของสาธารณรัฐไวมาร์ (1918–1933)
 ไรชส์ทาค (นาซีเยอรมนี) รัฐสภาเทียมของนาซีเยอรมนี (1933–1945)

รัฐสภาแถบสแกนดิเนเวียซึ่งใช้ชื่อ ริกส์ดัก (Riksdag) ก็เรียกไรชส์ทาค เมื่อเรียกในภาษาเยอรมัน สองคำนี้มีแหล่งที่มาเดียวกัน

 อาคาร 
ไรชส์ทาคส์เกอบอยเดอ  คำภาษาเยอรมันโดยเฉพาะหมายถึงอาคารรัฐสภา มักย่อเหลือ ไรชส์ทาค ในบริบทนี้อาจหมายถึง
 อาคารไรชส์ทาค อาคารในกรุงเบอร์ลิน ซึ่งเป็นที่ประชุมรัฐสภาเยอรมนีระหว่างปี 1894 ถึง 1933 และ 1999 ถึงปัจจุบัน
 โดมไรชส์ทาค การต่อเติมไรชส์ทาคที่มีชื่อเสียงโดยนอร์แมน ฟอสเตอร์
 อาคารรัฐสภา เฮลซิงกิ 
 อาคารรัฐสภา สต็อกโฮล์ม
# รีบอค
thumb|ตัวอักษรและตราสัญลักษณ์แบบปัจจุบัน
รีบอคอินเตอร์เนชั่นแนล จำกัด หรือที่รู้จักกันดีในชื่อของ รีบอค (อักษรย่อ: Reebok) เป็นแบรนด์รองเท้าและเสื้อผ้าสัญชาติอเมริกา ซึ่งเป็นส่วนหนึ่งของ Authentic Brands Group ก่อตั้งในประเทศอังกฤษในปี ค.ศ. 1958 โดยเป็นบริษัทที่เกี่ยวข้องกับ J.W. Foster and Sons ซึ่งเป็นบริษัทอุปกรณ์กีฬาที่ก่อตั้งขึ้นในปี ค.ศ. 1895 ที่เมืองโบลตัน ตั้งแต่ปี ค.ศ. 1958 ถึง ค.ศ. 1986 แบรนด์ได้ใช้ธงสหราชอาณาจักรเป็นโลโก้เพื่อบ่งบอกถึงที่มาของบริษัท บริษัทอาดิดาสซึ่งเป็นบริษัทผลิตอุปกรณ์กีฬาของเยอรมนีได้เข้าซื้อกิจการในปี ค.ศ. 2005 และขายให้กับ Authentic Brands Group ซึ่งตั้งอยู่ในสหรัฐอเมริกาในปี ค.ศ. 2021 สำนักงานใหญ่ระดับโลกของบริษัทตั้งอยู่ในเมืองบอสตัน รัฐแมสซาชูเซตส์ ในเขตซีพอร์ต

 ประวัติ 
 ช่วงแรก 
ในปี ค.ศ. 1895 โจเซฟ วิลเลียม ฟอสเตอร์ เริ่มทำงานในห้องนอนเหนือร้านขนมของพ่อในเมืองโบลตัน ประเทศอังกฤษ เมื่ออายุได้ 14 ปี และได้ออกแบบรองเท้าวิ่งแบบมีปุ่มรุ่นแรก ๆ หลังจากที่แนวคิดของเขาได้รับการพัฒนา เขาได้ก่อตั้งธุรกิจของตัวเองที่ชื่อว่า J.W. Foster ในปี ค.ศ. 1900 ต่อมาเขาได้เข้าร่วมธุรกิจกับลูกชายของเขาและเปลี่ยนชื่อบริษัทเป็น J.W. Foster and Sons ฟอสเตอร์เปิดโรงงานเล็ก ๆ ชื่อ โอลิมปิก เวิร์กส์ และค่อย ๆ โด่งดังในหมู่นักกีฬาจาก "รองเท้าวิ่ง" ของเขา บริษัทเริ่มจัดจำหน่ายรองเท้าไปทั่วสหราชอาณาจักร ซึ่งรองเท้าเหล่านี้ถูกสวมใส่โดยนักกีฬาชาวอังกฤษ พวกเขามีชื่อเสียงจาก

ในปี ค.ศ. 1958 ในเมืองโบลตัน เจฟฟ์และโจ ฟอสเตอร์ หลานชายของผู้ก่อตั้งได้ก่อตั้งบริษัทที่มีส่วนเกี่ยวข้องที่มีชื่อว่า "รีบอค" โดยพวกเขาพบชื่อนี้ในพจนานุกรมที่โจได้รับจากการแข่งขันวิ่งระยะสั้นเมื่อครั้งยังเป็นเด็ก  ชื่อในภาษาอาฟรีกานส์ของรีบอคสีเทาซึ่งเป็นแอนทิโลปชนิดหนึ่งในแอฟริกา

ในปี ค.ศ. 1979 พอล ไฟร์แมน นักธุรกิจชาวอเมริกันได้ให้ความสนใจรีบอคในงาน Chicago NSGA (National Sporting Goods of America) Show ก่อนหน้านี้ ไฟร์แมนเคยเป็นผู้บริหารธุรกิจ Boston Camping ซึ่งเป็นธุรกิจของครอบครัวของเขา และเจรจาข้อตกลงในการให้สิทธิ์และการจัดจำหน่ายแบรนด์รีบอคในสหรัฐอเมริกา แผนกนี้เป็นที่รู้จักในชื่อ Reebok USA Ltd. ในปีนั้น ไฟร์แมนได้เปิดตัวรองเท้าใหม่ 3 รุ่นสู่ตลาดในราคา 60 เหรียญสหรัฐ ในปี ค.ศ. 1981 รีบอคมียอดขายมากกว่า 1.5 ล้านเหรียญสหรัฐ

สปอนเซอร์ว่าจ้าง
ฟุตบอลทีมชาติ

  อาร์เจนตินา (1999–2001)
  ชิลี (1996–2000)

  โคลอมเบีย (1998–2002)
  เอกวาดอร์ (1993–1995)

  ปารากวัย (1996–1999)
  รัสเซีย (1992–1998)

สโมสรฟุตบอล
 ฟิออเรนตินา (1994–1997)
 ลิเวอร์พูล  (1996–2006)
 แมนเชสเตอร์ซิตี (2003–07)
 เวสต์แฮมยูไนเต็ด (2003–07)
 โบลตันวันเดอเรอส์ (1990–2009 เป็นผู้สนับสนุนหลักบนเสื้อ, 1997-2014 ในนามของสนามแข่งขัน (รีบอคสเตเดียม))
 สปอร์ติงลิสบอน (1998–2006)
 แอตแลนติโกมาดริด (1998–2001)
 เบซิคตัส (1998–2001)
 ช็อนบุกฮุนไดมอเตอส์ (2005–2006)

นักฟุตบอล
 ไรอัน กิกส์
ดุสิต เฉลิมแสน
วรวุฒิ ศรีมะฆะ

มวย
 เจฟฟ์ เฟเนค
 อาเมียร์ ข่าน
 ฟลอยด์ เมย์เวทเธอร์ จูเนียร์
 โรเบิร์ต เกอเรโร

นักร้อง, นักแสดง
 ศรัณย์รัชต์ วิสุทธิธาดาหน้า 25, "สี่แยกบันเทิง" โดย แม่ช่อมะไฟ. ไทยรัฐปีที่ 67 ฉบับที่ 21510: วันจันทร์ที่ 12 ธันวาคม พ.ศ. 2556 ขึ้น 13 ค่ำ เดือน 1 ปีวอก
# นกอินทรีฟิลิปปิน
นกอินทรีฟิลิปปิน  หรือเป็นที่รู้จักในชื่อนกอินทรีกินลิง เป็นนกเฉพาะถิ่นในวงศ์เหยี่ยวและอินทรีอาศัยเฉพาะในเขตป่าของฟิลิปปินส์ นกชนิดนี้มีสีน้ำตาลและขนนกสีขาว และมีหงอนที่ดกหนา โดยสัดส่วนทั่วไปวัดความยาวได้ 86-102 เซนติเมตร (2.82 ถึง 3.35 ฟุต) และมีน้ำหนัก 4.7-8.0 กิโลกรัม (10.4-17.6 ปอนด์) นกชนิดนี้ได้รับการพิจารณาว่ามีขนาดใหญ่ที่สุดในบรรดานกอินทรีที่ยังมีอยู่ในโลกในด้านความยาว แต่นกอินทรีทะเลชเตลเลอร์ (Steller's sea eagle) และนกอินทรีฮาร์ปี (harpy eagle) มีขนาดใหญ่กว่าในด้านน้ำหนักและความใหญ่โต

ท่ามกลางนกที่มีพลังและความหายากที่สุดในโลก นกอินทรีฟิลิปปินได้รับการประกาศเป็นนกประจำชาติของฟิลิปปินส์ ซึ่งเป็นนกที่อยู่ในอันตรายเข้าขั้นวิกฤต เนื่องจากการสูญเสียแหล่งที่อยู่อาศัยหลักจากการตัดไม้ทำลายไม้ในขอบเขตของมัน การล่านกอินทรีฟิลิปปินมีโทษภายในกฎหมายฟิลิปปินส์ โดยมีโทษจำคุก 12 ปี และค่าปรับสูง
# มหาวิหารมะนิลา
มหาวิหารมะนิลา (,) มหาวิหารแห่งเมืองหลวงมะนิลา หรือที่รู้จักอย่างไม่เป็นทางการในชื่อมหาวิหารมะนิลาคือ มหาวิหารโรมันคาทอลิกที่ตั้งอยู่ในกรุงมะนิลา ประเทศฟิลิปปินส์ อุทิศให้กับพระนางมารีย์พรหมจารี ในฐานะแม่พระปฏิสนธินิรมล ซึ่งเป็นนักบุญองค์อุปถัมภ์หลักของฟิลิปปินส์ มหาวิหารใช้งานในฐานะสันตะสำนักของอาร์ชบิชอปแห่งมะนิลา ซึ่งเป็นอาร์ชบิชอปโดยพฤตินัยของประเทศฟิลิปปินส์

มหาวิหารตั้งอยู่ที่ลานโรมในเขตอินตรามูโรส (Intramuros) ของกรุงมะนิลา แต่เดิมมหาวิหารคือโบสถ์ในเขตศาสนาซึ่งถูกบริหารในเขตการปกครองของบิชอปแห่งเม็กซิโกใน ค.ศ. 1571 จนกระทั่งถูกแยกในวันที่ 6 กุมภาพันธ์ ค.ศ. 1579 โดยการออกคำสั่งของสารตราพระสันตะปาปา (สมเด็จพระสันตะปาปาเกรโกรีที่ 13)The First Cathedral 1581 - 1583  manilacathedral.org

มหาวิหารได้รับความเสียหายและถูกทำลายหลายครั้งตั้งแต่โครงสร้างดั้งเดิมถูกสร้างใน ค.ศ. 1581 ตัวอย่างของมหาวิหารในปัจจุบันคือ อาคารรุ่นที่ 8 ซึ่งสร้างเสร็จสมบูรณ์ใน ค.ศ. 1958The Eight Cathedral 1958 - Present  manilacathedral.org มหาวิหารได้รับการสนับสนุนจากสมเด็จพระสันตะปาปา 3 องค์ และเอกอัครสมณทูต 2 องค์ จากสมเด็จพระสันตะปาปาเกรโกรีที่ 13 สมเด็จพระสันตะปาปาปอลที่ 6 และสมเด็จพระสันตะปาปาจอห์น ปอลที่ 2 ผู้ซึ่งมีสารตราพระสันตะปาปาประกาศให้มหาวิหารมีฐานะเป็นมหาวิหารรอง เมื่อวันที่ 27 เมษายน ค.ศ. 1981
# ไนต์แมร์
ไนต์แมร์  เป็นสตูดิโออัลบั้มชุดที่ 5 ของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ อัลบั้มนี้ออกจำหน่ายเมื่อวันที่ 27 กรกฎาคม พ.ศ. 2553 โดยวอร์เนอร์บราเธอร์ส เรคคอร์ดส ไนต์แมร์ เป็นอัลบั้มแรกของอะเว็นจด์เซเวนโฟลด์ที่ไม่มี เดอะเรฟ ในการบันทึกเสียงกลองในอัลบั้ม เพราะการเสียชีวิตของเขาในปี พ.ศ. 2552 อย่างไรก็ตามเขาก็ได้มีส่วนร่วมในการแต่งเพลงส่วนหนึ่ง ซึ่งเป็นอัลบั้มสุดท้ายที่เขาได้ทำผลงานเพลงร่วมกับวง เสียงร้องของเขายังคงอยู่ในอัลบั้มนี้ จึงถือเป็นการยกย่องสรรเสริญแก่เดอะเรฟ ส่วนหน้าที่มือกลองในการบันทึกเสียงในอัลบั้มนี้ อะเว็นจด์เซเวนโฟลด์ได้คว้าตัว ไมค์ พอร์ตนอย มือกลองจากวง ดรีมเทียร์เตอร์ (Dream Theater) มาทำหน้าที่พร้อมร่วมออกการแสดงสด อัลบั้มนี้ได้รับการรับรองในระดับทองโดย RIAA ประเทศสหรัฐอเมริกาhttp://www.hitsdailydouble.com/sales/sales_ur.cgi

รายชื่อเพลง

 รางวัล 
 ปี เสนอชื่อเข้าชิง รางวัล ผลประกาศ2010The Rev on NightmareGolden God Awards: Best Drummer2011Mike Portnoy on NightmareGolden God Awards: Best DrummerSynyster Gates & Zacky Vengeance on NightmareGolden God Awards: Best GuitaristsM. Shadows on NightmareGolden God Awards: Best VocalistNightmareGolden God Awards: Album of the Year"Buried Alive"Revolver Magazine's Song of the Year 2011

ประวัติการจำหน่าย

ประเทศ   วันที่   ออสเตรีย, สวิตเซอร์แลนด์     นิวซีแลนด์, สหราชอาณาจักร, สวีเดน    สหรัฐอเมริกา, แคนาดา, ฝรั่งเศส    มาเลเซีย, ญี่ปุ่น    ออสเตรเลีย   อิตาลี, สเปน  ไต้หวัน    เยอรมนี, บราซิล
# มุเตะกินะฮาร์ต/สแตนด์บายยู
มุเตะกินะฮาร์ต/สแตนด์บายยู  เป็นซิงเกิลลำดับที่ 40 (ซิงเกิลลำดับที่ 42 จากทั้งหมด) ของ ไม คุรากิ  ออกจำหน่ายวันที่ 27 สิงหาคม  พ.ศ. 2557

 ข้อมูลเพลง 
ซิงเกิลนี้เป็นซีดีซิงเกิลครั้งแรกในรอบ 1 ปีครึ่งหลังจาก ทรายอะเกน ในปี 2013 และครึ่งปีหลัง เวคมีอัป เป็นซิงเกิลฉลองครบรอบ 15 ปีในวงการเพลงของเธอ ซิงเกิลนี้มีปกทั้งหมด 4 แบบ คือ Limited A, Limited B, Regular, FC&Musing และเป็นครั้งแรกที่มีปก Limited 2 แบบ
ปก Limited Edition A และ Regular Edition นั้นมีไม คุรากิ ในท่าต่าง ๆ จำนวนทั้งหมด 8 ท่า ซึ่งมีทั้งที่เป็นแฟชั่น ดนตรี และกีฬา  ส่วนปก Limited Edition B ถ่ายที่เมืองเสียมราฐ ประเทศกัมพูชา เมื่อตอนไปประเทศกัมพูชาในโครงการ Nanto ka shinakya! project  ช่วงเดือนมีนาคม 

เพลง Muteki na Heart เป็น 1 ใน 3 เพลงเดโมที่เปิดโหวตเพื่อที่จะทำเพลงใหม่สำหรับบรรจุลงในอัลบั้ม request album ที่ออกจำหน่ายในพฤษภาคมสำหรับแฟนคลับเท่านั้น และได้รับคัดเลือกให้บรรจุลงในอัลบั้มนี้ ภายหลังยกเลิกการเอาเพลงนี้บรรจุลงในอัลบั้มและตัดเป็นซิงเกิลนี้แทน  เพลงนี้ผู้แต่งเพลงเป็นคนเดียวกับ เพลง PUZZLE และ FUTURE KISS เพลงนี้เล่นครั้งแรกในคอนเสิร์ต   และยังเป็นชื่อคอนเสิร์ต  ด้วย  

เพลง STAND BY YOU เป็นเพลงที่แต่งขึ้นจากการไปกัมพูชาของเธอในช่วงเดือนมีนาคม   เป็นสไตล์ medium ballad เพลงนี้เล่นในรายการ THE MUSIC DAY เมื่อวันที่ 12 กรกฎาคม  นอกจากนี้ยังมีเวอร์ชันภาษาจีน โดยร้องคู่กับนักร้องชาวไต้หวัน ชื่อ Afu อีกด้วย   

ซิงเกิลนี้มีหลายอย่างที่ปรากฏขึ้นอีกครั้งหนึ่งหลังจากห่างหายไปนาน เช่น การออกรายการวิทยุ ที่เธอออกรายการวิทยุเพื่อโปรโมตซิงเกิล เป็นครั้งแรกในรอบหลายปี การแสดงสดทางโทรทัศน์เป็นครั้งแรกตั้งแต่ปี 2012 รวมทั้ง อีเวนท์เพื่อโปรโมตซิงเกิลก็ปรากฏขึ้นเป็นครั้งแรกในรอบหลายปีด้วย

ซิงเกิลนี้เปิดตัวในอันดับที่ 5 บนโอริคอน ชาร์ต ด้วยยอดขาย 26,000 แผ่น เป็นซิงเกิลแรกที่ติดท็อป 5 ในรอบ 3 ปีหลังจากเซ็นมันไคโนะคิส และทำให้เธอกลายเป็นศิลปินลำดับที่ 4 , ศิลปินหญิงและศิลปินเดี่ยวคนแรก ที่สามารถทำซิงเกิลติดท็อป 10 ได้ 40 ซิงเกิลตั้งแต่เดบิว ด้วย   
รายชื่อเพลง
เนื้อเพลงทั้งหมดเขียนโดย ไม คุรากิ

ชาร์ต
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรก/วันแรกยอดขายรวมอยู่ในชาร์ต27 สิงหาคม  พ.ศ. 2557Oricon Daily Charts427 สิงหาคม  พ.ศ. 2557Oricon Weekly Charts525,99029,5176 สัปดาห์27 สิงหาคม  พ.ศ. 2557Oricon Monthly Charts2125,99027 สิงหาคม  พ.ศ. 2557Oricon Yearly Charts24029,517

Billboard Japan
วางจำหน่ายชาร์ตอันดับสูงสุด27 สิงหาคม  พ.ศ. 2557Billboard Japan Hot 100 627 สิงหาคม  พ.ศ. 2557Billboard Japan Hot 100 Airplay 727 สิงหาคม  พ.ศ. 2557Billboard Japan Hot Singles Sales 627 สิงหาคม  พ.ศ. 2557Billboard Japan Hot Animation 327 สิงหาคม  พ.ศ. 2557Billboard Japan Adult Contemporary Airplay 54

Recochoku
วางจำหน่ายชาร์ตอันดับสูงสุด27 สิงหาคม  พ.ศ. 2557Single Weekly Chart 2727 สิงหาคม  พ.ศ. 2557Single Weekly Chart (ประเภท J-POP) 2227 สิงหาคม  พ.ศ. 2557Chaku Uta Full Chart 4127 สิงหาคม  พ.ศ. 2557Ringback Tones Chart 63

 การนำไปใช้ 
 Muteki na heart : Kobe Collection Autumn/Winter Theme Song , เพลงปิดที่ 48 ของยอดนักสืบจิ๋วโคนัน
 STAND BY YOU : เพลงประจำรายการพิเศษ 

 การแสดงสด 
 12 กรกฎาคม พ.ศ. 2557 : THE MUSIC DAY - "STAND BY YOU ~Symphonic Orchestra Version~" 
 22 สิงหาคม พ.ศ. 2557 : MUSIC DRAGON - "Muteki na heart"
 29 สิงหาคม พ.ศ. 2557 : MUSIC STATION - "STAND BY YOU"
 1 กันยายน พ.ศ. 2557 : MUSIC FAIR - "Muteki na heart"
 อ้างอิง
# เงา
เงา เป็นพื้นที่ซึ่งแสงจากแหล่งกำเนิดแสงถูกวัตถุหนึ่งบัง เงากินพื้นที่ทั้งหมดหลังวัตถุทึบแสงเมื่อมีแสงอยู่ด้านหน้า ภาคตัดขวางของเงาเป็นภาพเงาทึบสองมิติ หรือภาพฉายย้อนกลับของวัตถุที่บังแสง แสงอาทิตย์ทำให้วัตถุจำนวนมากเกิดเงาในเวลาหนึ่ง ๆ ของวัน มุมของดวงอาทิตย์หรือความสูงปรากฏของดวงอาทิตย์บนท้องฟ้าทำให้ความยาวของเงาเปลี่ยนแปลง มุมที่น้อยลงก่อให้เกิดเงาที่ยาวขึ้น

 ประเภทของเงา 

เงามืด

เป็นเงาที่มืดสนิทและทำให้ไม่มีแสงเข้าไปในเงาได้เลย

เงามัว

เป็นเงาที่มีแสงเข้าไปบางส่วนทำให้บริเวณเงามัวมืดเล็กน้อย
# สกอตติชพรีเมียร์ชิป
สกอตติชพรีเมียร์ชิป  หรือ วิลเลียมฮิลล์พรีเมียร์ชิป (ตามชื่อผู้สนับสนุน) เป็นลีกสูงสุดของประเทศสกอตแลนด์ ที่ก่อตั้งขึ้นเมื่อเดือน กรกฎาคม ค.ศ. 2013  แทนสกอตติชพรีเมียร์ลีก ที่ยุติไป

สโมสรที่เข้าร่วมสกอตติชพรีเมียร์ชิป (ฤดูกาล 2020–21)

 อเบอร์ดีน
 เซลติก
 ดันดี
 ดันดียูไนเต็ด
 Hamilton Academical
 ฮาร์ตออฟมิดโลเดียน
 ฮิเบอร์เนี่ยน
 อินเวอร์เนสส์คาเลโดเนียนธิสเซิล
 Kilmarnock
 มาเธอร์เวลล์
 Partick Thistle
 เรนเจอส์
 Ross County
 St Johnstone
 St Mirren

ทีมชนะเลิศลีกสูงสุดสกอตแลนด์

สโมสรชนะเลิศปีที่ชนะเลิศ เรนเจอส์ 55 1890–91, 1898–99, 1899–1900, 1900–01, 1901–02, 1910–11, 1911–12, 1912–13, 1917–18, 1919–20, 1920–21, 1922–23, 1923–24, 1924–25, 1926–27, 1927–28, 1928–29, 1929–30, 1930–31, 1932–33, 1933–34, 1934–35, 1936–37, 1938–39, 1946–47, 1948–49, 1949–50, 1952–53, 1955–56, 1956–57, 1958–59, 1960–61, 1962–63, 1963–64, 1974–75, 1975–76, 1977–78, 1986–87, 1988–89, 1989–90, 1990–91, 1991–92, 1992–93, 1993–94, 1994–95, 1995–96, 1996–97, 1998–99, 1999–2000, 2002–03, 2004–05, 2008–09, 2009–10, 2010–11, 2020–21 เซลติก 55 1892–93, 1893–94, 1895–96, 1897–98, 1904–05, 1905–06, 1906–07, 1907–08, 1908–09, 1909–10, 1913–14, 1914–15, 1915–16, 1916–17, 1918–19, 1921–22, 1925–26, 1935–36, 1937–38, 1953–54, 1965–66, 1966–67, 1967–68, 1968–69, 1969–70, 1970–71, 1971–72, 1972–73, 1973–74, 1976–77, 1978–79, 1980–81, 1981–82, 1985–86, 1987–88, 1997–98, 2000–01, 2001–02, 2003–04, 2005–06, 2006–07, 2007–08, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022–23, 2023–24, 2024–25 อเบอร์ดีน 4 1954–55, 1979–80, 1983–84, 1984–85 ฮาร์ตออฟมิดโลเดียน 4 1894–95, 1896–97, 1957–58, 1959–60 ฮิเบอร์เนี่ยน 4 1902–03, 1947–48, 1950–51, 1951–52 Dumbarton 2 1890–91, 1891–92 Motherwell 1 1931–32 Kilmarnock 1 1964–65 ดันดี 1 1961–62 ดันดียูไนเต็ด 1 1982–83 Third Lanark 1 1903–04

ดูเพิ่ม
 ฟุตบอลในประเทศสกอตแลนด์
# ร่ม (เงา)
ร่ม  หมายถึง บริเวณที่แสงแดดส่องไม่ถึงเพราะมีวัตถุกั้นขวาง รวมถึงเงาที่เกิดจากวัตถุนั้น ร่มยังประกอบด้วยสีเทา ดำ ขาว ฯลฯ ร่มนี้อาจหมายถึง การบังแสงอาทิตย์ด้วยหลังคา ไม้ต้น ร่ม ม่านหรือวัตถุอื่น
# นมผึ้ง
นมผึ้ง  เป็นของเหลวข้นสีขาว สร้างจากต่อมน้ำลายของผึ้งงาน ใช้เป็นอาหารของนางพญาผึ้ง มีการผลิตเป็นการค้า ใช้เป็นอาหารเสริมและเป็นยา นมผึ้งเปลี่ยนสภาพง่าย ต้องเก็บในที่เย็นและไม่ถูกแสง นิยมใช้บำรุงร่างกายผู้สูงอายุ ผู้ป่วยโรคเรื้อรัง หรือเพิ่งฟื้นไข้ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 1 น้ำกระสายยา. พิมพ์ครั้งที่ 3. กทม. อัมรินทร์พริ้นติ้งแอนด์พับลิชชิ่ง. 2556. หน้า 67-68
 อ้างอิง
# กาวชันผึ้ง
thumb|เรซินในรังผึ้ง

กาวชันผึ้ง หรือ ชันผึ้ง หรือ ชัน (หรือ propolis — พรอพอลิส) เป็นผลิตภัณฑ์ชนิดหนึ่งที่ได้จากผึ้ง เกิดจากชันหรือยางของพืชชนิดต่างๆที่ผึ้งเก็บรวมรวมและนำไปใช้ในการสร้างรังผึ้งโดยเฉพาะการผนึกหรือยึดรังเข้าด้วยกัน หรือในการอุดช่องต่าง ๆ รอบรังผึ้ง องค์ประกอบของกาวชันผึ้งมีหลายอย่าง เช่น กาลาจิน ฟลาโวนอยด์ ไอโซฟลาโวนอยด์ และเอสโตรเจนจากพืช ใช้ทำยาได้

ชันผึ้ง นอกจากได้จากผึ้งแล้วยังได้จากชันโรง (สัตว์จำพวกผึ้งขนาดเล็กไม่มีเหล็กไน) ซึ่งจะมีปริมาณมากกว่าที่ได้จากผึ้ง พิชญาดา เจริญจิต ชันโรง หรือ ผึ้งจิ๋ว สุดยอดแมลงผสมเกสรพืช เทคโนโลยีชาวบ้าน. 9 ตุลาคม 2563.

 ระเบียงภาพ
# มะม่วงขี้ยา
มะม่วงขี้ยา   var. siamensis อยู่ในวงศ์ Anacardiaceae เป็นไม้ยืนต้น ผลสดมีเนื้อเมล็ดเดียวแข็ง เปลือกหนาและเหนียว ผลกินได้ มีรสเปรี้ยวฝาด
# ไรชส์ทาค (จักรวรรดิเยอรมัน)
ไรชส์ทาค  ของจักรวรรดิเยอรมันดำรงอยู่ระหว่างค.ศ. 1871 ถึง 1918 ประกอบด้วยสองสถาบันคือ ไรชส์ทาค อันเป็นสภาใหญ่ของบรรดาผู้แทนราษฎรจากการเลือกตั้งทั่วจักรวรรดิ และ บุนเดิสราท อันเป็นคณะมนตรีสหพันธ์ของบรรดาผู้แทนเจ้าผู้ครองรัฐภายในจักรวรรดิ

ไรชส์ทาคของจักรวรรดิเยอรมันไม่มีอำนาจแต่งตั้งหรือถอดถอนรัฐบาลจักรวรรดิ อำนาจในการแต่งตั้งหรือถอดถอนรัฐบาลจักรวรรดิเป็นของจักรพรรดิเยอรมัน สมาชิกไรชส์ทาคมาจากการเลือกตั้งทั่วไปโดยที่ผู้มีสิทธิออกเสียงเลือกตั้ง ซึ่งก็คือชายชาวเยอรมันที่มีอายุ 25 ปีบริบูรณ์ ในขณะที่สตรีไม่มีสิทธิออกเสียงเลือกตั้ง การเลือกตั้งเป็นการลงคะแนนแบบลับในคูหา ผู้สมัครที่ได้คะแนนเสียงข้างมากของจำนวนผู้มาใช้สิทธิคือผู้ชนะ ถ้าไม่มีผู้สมัครคนใดได้คะแนนเสียงข้างมากจะจัดให้มีการลงคะแนนใหม่ในเขตเลือกตั้งดังกล่าว

เมื่อแรกสถาปนาจักรวรรดิเยอรมันในปี 1871 ไรชส์ทาคประกอบด้วยสมาชิก 382 ที่นั่ง แต่ในปี 1874 ได้เพิ่มจำนวนขึ้นเป็น 397 ที่นั่งDeutscher Bundestag: Kaiserreich (1871 - 1918)  สมาชิกไรชส์ทาคมีวาระการดำรงตำแหน่งคราวละสามปี แต่หลังปี 1888 ได้ขยายเป็นคราวละห้าปี องค์จักรพรรดิทรงเป็นผู้เปิดสมัยการประชุมซึ่งจะจัดให้มีพิธีเปิดสมัยการประชุมขึ้นปีละหนึ่งครั้ง องค์จักรพรรดิมีอำนาจในการยุบสภาโดยความยินยอมของคณะมนตรีสหพันธ์